S-3965/2020

Mál nr. S - 3965/2020:

Lögreglustjórinn á höfuðborgarsvæðinu

( G-kvk-nf R-kvk-nf S-kvk-nf saksóknarfulltrúi) gegn X

( Ó-kk-nf R. V-kk-nf lögmaður)

Dómur

Mál þetta, sem dómtekið var í dag, var höfðað með ákæru útgefinni af lögreglustjóranum á höfuðborgarsvæðinu, dagsettri 19. júní 2020, á hendur X, kt. [...], [...], [...], I.

1. Fyrir tilraun til fjársvika með því að hafa, þriðjudaginn 22. október 2019, gert tilraun til að svíkja út sígarettukarton í verslun Olís Ánanaustum 10 í Reykjavík að fjárhæð kr. 14.490,- með því að framvísa, í blekkingarskyni og án heimildar, stolnum bensínlykli í eigu [...], kt. [...], við starfsmann Olís, [...], kt. [...], en [...] kom í veg fyrir að verslað væri með lyklinum og afhendingu vörunnar.

Telst framangreind háttsemi varða við 248. gr. almennra hegningarlaga nr. 19/1940, sbr. 20. gr. sömu laga.

II.

2. Fyrir þjófnað og fíkniefnalagabrot með því að hafa, þriðjudaginn 6. nóvember 2019, í auðgunarskyni farið inn í þrjár bifreiðar, [...] en hinar tvær eru óþekktar, á bifreiðastæði við [...] í Reykjavík og stolið úr bifreiðinni [...] Ray- ban sólgleraugum í Gucci gleraugnahulstri (munur nr. 502164) og smámynt í smellulásplastpoka (munur nr. 502165) að áætluðu verðmæti 3.000- 4.000 kr., en úr hinum óþekktu bifreiðum stolið tveimur sólgleraugum (munur nr. 502164), hleðslutæki (munur nr. 502169), og húfu (munur nr. 502170), allt að óþekktu verðmæti, en einnig fyrir fíkniefnalagabrot með því að hafa haft í vörslum 0,13 gaf maríhúana er fannst á honum við öryggisleit lögreglu.

Telst framangreind háttsemi varða við 244. gr. almennra hegningarlaga nr. 19/1940 og 2., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

III.

3. Fyrir vopnalagabrot með því að hafa, föstudaginn 15. nóvember 2019, við [...] í Reykjavík, haft í vörslum sínum á almannafæri vasahníf (bitvopn með blaði lengra en 12 cm) sem lögregla fann við öryggisleit í vinstri úlpuvasa hans.

Telst framangreind háttsemi varða við 1. mgr., sbr. a. lið 2. mgr. 30. gr., sbr. 1. mgr. 36. gr. vopnalaga nr. 16/1998.

IV.

Fyrir eftirtalda þjófnaði framda í Reykjavík með því að hafa:

4. Miðvikudaginn 6. nóvember 2019 stolið tveimur Faxe Stout bjórum úr verslun ÁTVR samtals að verðmæti kr. 1.178,-.

5. Laugardaginn 16. nóvember 2019 í auðgunarskyni farið inn í tvær bifreiðar, [...] en hin er óþekkt, í [...] og stolið borvél og WD- 40 brúsa úr bifreiðinni [...] og Rayban sólgleraugum og tveimur vasahnífum úr hinni óþekktu bifreið, allt að óþekktu verðmæti.

6. Laugardaginn 11. janúar 2020 stolið Samsung spjaldtölvu á veitingastaðnum Kröst á Hlemmi mathöll við Hlemmtorg, að óþekktu verðmæti.

7. Þriðjudaginn 14. janúar 2020 stolið Samsung spjaldtölvu á veitingastaðnum Kröst á Hlemmi mathöll við Hlemmtorg, að óþekktu verðmæti.

8. Laugardaginn 18. janúar 2020 stolið JBL extreme 2 þráðlausum hátalara úr verslun Elko Granda, Fiskislóð 15, að verðmæti kr. 37.795,-.

8. Laugardaginn 25. janúar 2020 í félagi við annan óþekktan mann brotist inn í bifreiðina [...] sem var lagt fyrir utan [...] í Reykjavík, og stolið þaðan svartri 66° úlpu af gerðinni Þórsmörk.

10. Mánudaginn 27. janúar 2020 stolið Marshall þráðlausum heyrnatólum úr verslun Elko Granda, Fiskislóð 15, að verðmæti kr. 19.994,-.

11. Þriðjudaginn 4. febrúar 2020 brotist inn í Kaffivagninn, Grandagarði 10, og stolið þaðan tveimur Ipad spjaldtölvum að áætluðu verðmæti kr. 100.000,-, prentara að áætluðu verðmæti kr. 70.000,- og peningakassa sem innihélt 15.000 kr. í peningum.

12. Föstudaginn 14. febrúar 2020 í auðgunarskyni farið inn í BMW bifreið við [...] og stolið þaðan tveimur bensínkortum frá Orkunni og einu félagsskírteini frá Félagi íslenskra Bifreiðaeigenda og stuttu síðar í auðgunarskyni farið inn í bifreiðina [...] við [...]og stolið þaðan bakpoka að óþekktu verðmæti.

13. Föstudaginn 14. febrúar 2020 stolið ferðahleðslu og fartölvutösku úr verslun Elko Granda, Fiskislóð 15, samtals að verðmæti kr. 12.489,-.

14. Föstudaginn 6. mars 2020 stolið Specialized reiðhjóli fyrir utan verslun Elko Granda, Fiskislóð 15, að áætluðu verðmæti kr. 100.000,-.

15. Föstudaginn 6. mars 2020 stolið marvöru úr verslun Nettó Granda, Fiskislóð 3, samtals að verðmæti kr. 2.607,-.

16. Laugardaginn 28. mars 2020 í félagi við Y, kt. [...], brotist inn í bifreiðina [...], og stolið þaðan fjórum göngustöfum, ryksugu, gönguskóm og útivistarfatnaði allt að óþekktu verðmæti.

17. Sunnudaginn 29. mars 2020 í félagi við Y, kt. [...], brotist inn í verslun Nordic Store, Lækjargötu 2 í Reykjavík, og stolið þaðan tíu Canada goose úlpum samtals að áætluðu verðmæti kr. 1.449.900,-, en fimm úlpur fundust í íbúð á [...]í Reykjavík þar sem ákærðu voru handteknir daginn eftir.

18. Sunnudaginn 29. mars 2020 stolið matvöru úr verslun Nettó, Fiskislóð 3 í Reykjavík, samtals að verðmæti 5.638 kr.

19. Föstudaginn 3. apríl 2020 brotist inn á veitingastaðinn Makakae, Grandagarði 101, og stolið þaðan áfengi, Ipad að áætluðu verðmæti 87.000 kr., hvítri Lenovo fartölva að áætluðu verðmæti 50.000 kr., Marshall bluetooth hátalara að áætluðu verðmæti 45.000 kr., bílahleðslutæki fyrir Renault Kangoo bifreið að áætluðu verðmæti 39.000 kr. og 38.000 kr. í peningaseðlum.

20. Sunnudaginn 5. apríl 2020 brotist inn í skrifstofuhúsnæði Skeljungs að Hólmaslóð 12 og stolið þaðan GPS tæki ásamt kveikjuláslyklum að þremur bifreiðum, [...], [...] og [...].

Telst háttsemin í ákæruliðum IV.4 til IV.20 varða við 244. gr. almennra hegningarlaga nr. 19/1940.

V.

21. Fyrir tilraun til fjársvika með því að hafa, mánudaginn 10. febrúar 2020, reynt að svíkja út gjafabréf að fjárhæð kr. 25.000,- í Kringlunni með því að gefa upp, á vef Kringlunnar, í blekkingarskyni og án heimildar greiðslukortaupplýsingar [...], kt. [...], sem ákærði hafði komist yfir, og látið þannig skuldfæra andvirði gjafabréfsins á reikning hennar þann dag og síðan sent [...], kt. [...], til að sækja gjafabréfið í þjónustuver Kringlunnar fimmtudaginn 13. febrúar 2020, þar sem hann var handtekinn áður en til afhendingar gjafabréfsins kom.

Telst framangreind háttsemi varða við 248. gr., sbr. 20. gr. almennra hegningarlaga nr. 19/1940.

VI.

22. Tilraun til þjófnaðar og peningaþvætti, en til vara hilmingu, með því að hafa, laugardaginn 28. mars 2020, í auðgunarskyni brotist inn í Kaffitár, Nýbýlavegi 12 í Kópavogi, í því skyni að komast yfir verðmæti í skiptum fyrir fíkniefni en hann hætt við þar sem hann hafi ekki fundið neitt verðmætt. Á sama tíma haft í vörslum sínum Dewalt slípirokk og Prada Milano handtösku sem ákærða hlaut að vera ljóst að hafi verið aflað með refsiverðum hætti.

Telst framangreind háttsemi varða við 244. gr., sbr. 20. gr. og 264. gr. almennra hegningarlaga nr. 19/1940.

VII.

23. Fyrir nytjastuld og umferðarlagabrot með því að hafa sunnudaginn 5. apríl 2020 í heimildarleysi tekið bifreiðina [...] ófrjálsri hendi í [...]í Reykjavík og ekið henni sviptur ökurétti um götur Reykjavíkur uns ákærði stöðvaði bifreiðina við [...] í Reykjavík en ákærði hafði vísað lögreglu á bifreiðina.

Telst framangreind háttsemi varða við 259. gr. almennra hegningarlaga nr. 19/1940 og 1. mgr. 58. gr, sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ákærði verði dæmdur til að sæta upptöku á 0,13 gaf maríhúana samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Einkaréttarkröfur:

Vegna ákæruliðar IV.4 gerir S-kk-nf B-kk-nf, fyrir hönd Áfengis- og tóbaksverslunar ríkisins (ÁTVR), kröfu um að ákærði verði dæmdur til þess að greiða kröfuhafa skaðabætur samtals að fjárhæð kr. 1.178,- auk vaxta samkvæmt 8. gr. laga nr. 38/2001 af þeirri fjárhæð frá 6. nóvember 2019 til 17. janúar 2020. Eftir það er krafist dráttarvaxta skv. 1. mgr. 6. gr., sbr. 9. gr. laganna til greiðsludags. Að auki er krafist lögmannskostnaðar að mati dómsins eða samkvæmt málskostnaðarreikningi, sem áskilinn er réttur til að leggja fram síðar.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögn ummálsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...] [...]. Samkvæmt sakavottorði hans gekkst hann undir tvær lögreglustjórasáttir vegna fíkniefnalagabrota árið 2013. Þá hlaut hann tvo dóma í Kaupmannahöfn árið 2019 vegna þjófnaðar og þann 5. febrúar 2020 var hann dæmdur í sex mánaða fangelsi skilorðsbundið í tvö ár fyrir þjófnað, nytjastuld og umferðarlagabrot.

Brot ákærða samkvæmt ákæruliðum I., II., III og IV.3 til IV.11 voru framin fyrir uppkvaðningu dómsins og verður ákærða því dæmdur hegningarauki vegna þeirra. Með öðrum brotum sínum hefur ákærði rofið skilorð samkvæmt framangreindum dómi og verður dómurinn því tekinn upp og ákærða gerð refsing í einu lagi. Við ákvörðun refsingar verður litið til þess að ákærði hefur játað brot sín greiðlega og verið samvinnuþýður. Að framangreindu virtu, og með vísan til 77. og 78. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 18 mánuði.

Gæsluvarðhald sem ákærði hefur sætt frá 5. apríl sl. kemur til frádráttar refsingu.

Með vísan til lagaákvæði í ákæru verða gerð upptæk 0,13 gaf marijúana sem lögregla lagði hald á við rannsókn málsins.

Ákærði hefur fallist á að greiða bótakröfu ÁTVR eins og hún er fram sett, en málskostnaður verður ekki dæmdur.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 1.017.500 krónur, að meðtöldum virðisaukaskatti, en ekki leiddi annan kostnað af meðferð málsins.

Af hálfu ákæruvaldsins flutti málið G-kvk-nf R-kvk-nf S-kvk-nf saksóknarfulltrúi.

B-kvk-nf B-kvk-nf héraðsdómari kveður upp þennan dóm.

D Ó M S O R Ð :

Ákærði, X, sæti fangelsi í 18 mánuði. Gæsluvarðhald ákærða frá 5. apríl 2020 kemur til frádráttar refsingu.

Ákærði sæti upptöku á 0,13 gaf marijúana.

Ákærði greiði Áfengis- og tóbaksverslun ríkisins 1.178 krónur auk vaxta samkvæmt 8. gr. laga nr. 38/2001 um vexti og verðtryggingu frá 6. nóvember 2019 til 17. janúar 2020, en þá með dráttarvöxtum, skv. 1. mgr. 6. gr., sbr. 9. gr., laganna, til greiðsludags.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 1.017.500 krónur.